Kouman Travay 

Afekte Benefis Ou

2008
Kouman Travay 

Afekte Benefis Ou

Ou ka jwenn benefis Sekirite Sosyal nan 

retrèt oswa kòm sivivan epi ou ka travay 

anmenmtan. Men tou, si ou poko gen laj 

laretrèt e si salè w ap touche depase sèten 

kantite, y ap redui benefis ou. Li enpòtan ou 

remake sepandan, rediksyon benefis yo p ap 

pèdi vreman. Benefis ou pral ogmante lè ou 

gen laj konplè pou pran retrèt ou pou ranplase 

benefis yo te kenbe poutèt revni ou t ap touche a. 

(Konjwen ak sivivan ki resevwa benefis poutèt 

yo gen timoun ki minè oswa ki andikape y ap 

okipe pa resevwa okenn benefis anplis lè y ap 

pran retrèt yo si yo te kenbe benefis yo poutèt 

travay yo t ap fè a.) 

NÒT: Gen divès règ ki aplike sou ou resevwa 

benefis Sekirite Sosyal pou enfimite oswa peman 

Supplemental Security Income (SSI) (Revni 

Sekirite Siplemantè). Ou dwe rapòte tout salè yo ba 

Sekirite Sosyal. Epitou, règleman diferan yo aplike 

si ou travay andeyò Etazini. Kontakte nou si w ap 

travay (oswa si w planifye pou travay) deyò peyi a.

Ki kantite lajan mwen ka touche 

pandan m ap resevwa benefis yo?

Si ou te fèt 2 janvie, 1942, jiska 1 janvie, 

1943, laj konplèt pou pran retrèt ou se 65 kan 

ak 10 mwa. Si ou fèt ant 2 janvye 1943 ak 1ye 

janvye 1955, laj konplè pou pran retrèt ou se 

66zan. . Si ou travay e ou gen laj konpè pou 

pran retrèt ou, ou ka resevwa tout benefis ou, 

kèlkeswa kantite lajan w ap touche. Si ou pli jèn 

ke konplèt laj retrèt ou gen yon limit nan kantite 
2

lajan ou ka fè nan travay e ou ap toujou ka 

resevwa tout benefis Sekirite Sosyal ou. Si ou 

pli jèn ke konplèt laj retrèt ou pandan tout ane 

2008 la, nou dwe dedwi $1 nan benefis ou pou 

chak $2 ou touche anplis sou $13,560. 

Si ou vin genyen tout laj retrèt ou pandan 

2008 la, nou dwe dedwi $1 nan benefis ou pou 

chak $3 ou touche plis pase $36,120. jouk nan 

mwa ou vin gen konplèt laj retrèt ou.

Egzanp sa yo montre fason règleman 

yo ka afekte ou:

An nou di ou kòmanse resevwa benefis 

Sekirite Sosyal a 62 zan an janvye 2008 epi 

peman ou se $600 pa mwa ($7,200 pou ane a). 

Pandan ane a, ou travay epi salè ou touche a se 

$20,480 ($6,920 anplis limit $13,560). Nou ka 

dedwi $3,460 nan benefis Sekirite 

Sosyal ou ($1 pou chak $2 ou touche anplis 

limit lan). Pou ka fè sa, n ap kenbe tout peman 

benefis yo depi janvye 2008 rive jen 2008. 

Koumanse jiyè 2008, ou ta resevwa benefis 

$600 ou e yo ta ba w montan sa a chak mwa 

pou rès ane a. Nan mwa janvye 2009, n ap 

peye w lòt $140 adisyonèl nou te kenbe nan 

mwa jen 2008. 

Oswa, an nou di ou pa gen tout laj retrèt ou 

nan kòmansman ane a, men ou rive nan laj 

konplè a an Novanm 2008. Ou genyen 37,680 

nan (10) mwa de janvie a mwa Oktòb. Pandan 

peryòd sa a, nou dedwi $520 ($1 pou chak $3 

ou touche depase limit $36,120). Pou fè sa, nou 

ta kenbe premye chèk pou ane a. Koumanse 
3

fevriye 2008, w ap resevwa benefis $600 yo, e n 

ap peye w montan sa a chak mwa pou rès ane a. 

Nou ta peye w rès $80 dola yo an janvye 2009.

Salè ou ak benefis ou–konbyen

ou ka resevwa?

Tablo k ap vini pi ba a ap ba ou yon lide sou 

kantite lajan ou gen pou ou resevwa nan benefis 

Sekirite Sosyal ou pou ane 2008 la, daprè 

benefis pa mwa ou ak estimasyon salè ou.

Pou moun ki pi jèn ke konplèt laj retrèt pandan 

tout ane a

Si benefis 

Sekirite 

Sosyal

ou pa 

mwa se

Epi salè

ou se

Ou ap 

resevwa 

benefis pa an

$700 $13,560 oswa mwens $8,400

$700 $15,000 $7,680

$700 $20,000 $5,180

$900 $13,560 oswa mwens $10,800 

$900 $15,000 $10,080

$900 $20,000 $7,010

$1,100 $13,560 oswa mwens $13,200 

$1,100 $15,000 $12,480

$1,100 $20,000 $9,980
4 (lòt bò a)

Ki revni ki konte...epi kilè

nou konte li?

Si ou ap travay pou yon lòt moun, se sèlman 

salè ou touche k ap konte sou limit salè Sekirite 

Sosyal ou. Si ou se yon travayè endepandan, 

nou konte sèlman salè nèt ou fè nan travay 

endepandan an. Nou pa konte revni tankou lòt 

benefis gouvènman, rannman sou envestisman, 

enterè, pansyon, anuite ak enterè sou kapital. 

Si ou ap travay pou salè, revni an konte lè 

yo dwe li, pa lè yo peye li. Si ou gen revni ou 

reyalize nan yon ane, men peman an te fèt 

nan ane annapre a, li pa ta dwe konte kòm 

revni pou ane ou resevwa li a. Kèk egzanp ki 

akimile endamnite maladi oswa peman vakans 

ak bonis.

Si ou se yon travayè endpendan, revni an 

konte lè ou resevwa li—pa lè ou reyalize 

li—sof si li peye nan yon ane apre ou vin gen 

dwa pou resevwa benefis Sekirite Sosyal epi 

ou te reyalize li anvan ou te vin gen dwa pou 

benefis yo.

Règleman espesyal pou premye ane 

retrèt ou

Kèk moun ki pran retrèt nan mitan ane 

a deja reyalize plis pase limit salè anyèl la. 

Se rezon sa a ki fè gen règleman espesyal ki 

aplike sou salè pou yon ane, anjeneral premye 

ane retrèt la. Anba règleman sa yo, ou ka 

resevwa yon chèk tout benefis Sekirite Sosyal 
5

pou nenpòt mwa ou nan retrèt, kèlkeswa salè 

ou reyalize pou ane a.

An 2008, yon moun ki poko gen laj konplè 

pou retrèt pou ane a ap konsidere retrete si 

salè mansuèl la se $1,130 oswa mwens. Pa 

egzanp, John Smith pran retrèt li a 62 zan jou 

ki 30 oktòb, 2008. L ap fè $45,000 nan mwa 

oktòb la.

Li pran yon djòb atan pasyèl ki kòmanse 

an novanm pou $500 pa mwa. Menm si salè 

li pou ane a depase limit 2008 lan ($13,560), 

l ap resevwa yon peman Sekirite Sosyal 

pou mwa novanm jouk nan mwa desanm. 

Se paske salè li nan mwa sa yo pi piti pase 

$1,130 ki reprezante limit espesyal pa mwa 

“premye ane retrèt la” pou moun ki poko gen 

laj konplè pou pran retrèt. Si Msye Smith 

touche plis pase $1,130 pou nenpòt nan mwa 

sa yo (novanm oubyen desanm), li p ap 

resevwa yon benefis pou mwa a. Apati ane 

2009, se sèlman limit anyèl yo k ap aplike sou 

li paske l ap depase premye ane retrèt la. 

Epitou, si ou se yon travayè endepandan, 

nou konsidere kantite travay ou fè nan biznis 

ou pou detèmine si ou nan retrèt. Youn nan 

fason nou fè sa se konsidere kantite tan ou 

pase ap travay. Anjeneral, si ou travay plis 

pase 45 èdtan pa mwa nan travay endepandan 

ou, ou pa retrète; si ou travay mwens pase 15 

èdtan pa mwa, ou retrète. Si ou travay ant 15 

ak 45 èdtan pa mwa, ou p ap konsidere kòm 

moun ki retrète si se nan yon djòb ki egzije 

anpil konpetans oswa si ou ap jere yon biznis 

ki enpòtan.
6

Èske ou dwe rapòte chanjman nan 

salè ou?

Nou ajiste kantite lajan benefis Sekirite 

Sosyal ou an 2008 selon sa ou te di nou ou 

ka touche pou ane sa a. Si ou panse salè ou 

pou ane 2008 lan ap diferan ak sa ou te deja 

endike nou, fè nou konnen sa touswit.

Si lòt manm fanmi an resevwa benefis selon 

travay ou, salè ou apre ou kòmanse resevwa 

benefis retrèt la ka diminye benefis yo tou. Men 

tou, si moun ou marye avèk li a epi si pitit ou yo 

resevwa benefis kòm manm fanmi lan, salè yo 

afekte sèlman pwòp benefis yo. 

Si ou bezwen asistans pou kalkile salè 

ou, kontakte nou. Lè ou rele, mete nimewo 

Sekirite Sosyal ou prè. 

Èske w ap resevwa benefis mansyèl 

kiplis si yo kenbe benefis ou akòz 

travay la?

Wi. Si yo kenbe sèten benefis retrèt ou akòz 

salè w ap touche a, n ap ogmante benefis ou 

koumanse lè ou tounen laj konplè pou pran 

retrèt ou pou kapab enkli tout mwa sa yo lè yo 

te kenbe benefis yo.

Kòm egzanp, ann di w ap revandike benefis 

retrèt lè ou tounen 62zan nan ane 2007 e peman 

ou se $750 pa mwa. Eben lè pou tounen travay 

e yo kenbe 12 mwa benefis. Nou ta rekalkile 

benefis ou lè ou tounen laj konplè pou pran 

retrèt ki se 66zan e nou t ap peye w $800 pa 

mwa (an dola aktyèl) Oswa petèt ou te touche 

sitèlman kòb pandan ou te genyen ant 62zan ak 

66zan, nou te kenbe tout benefis pou ane sa yo. 

Nan ka sa a, nou ta peye w $1,000 p mwa depi 

ou tounen 66zan.
Èske salè siplemantè mwen ap 

ogmante benefis mwen?

Wi. Chak ane nou revize dosye pou tout 

benefisyè Sekirite Sosyal k ap travay. Si 

dènye ane revni ou konsidere kòm youn nan 

pi gwo ane ou, nou rekalkile benefis ou yo 

epi nou peye ou nenpòt ogmantasyon nou 

dwe ou. Sa a se yon pwosesis otomatik epi li 

konplete anjeneral nan mwa oktòb pwochen 

ane a. Pa egzanp, nan mwa oktòb 2008, ou 

ta dwe resevwa yon ogmantasyon pou salè 

2007 ou si salè sa yo te ogmante benefis ou. 

Ogmantasyon an ta dwe retwo-aktif pou 

janvie 2008.

Kontakte Sekirite Sosyal

Pou plis enfòmasyon epi pou jwenn kopi 

piblikasyon nou yo, vizite wèbsayt nou nan 

www.socialsecurity.gov oswa rele gratis nan 

nimewo telefòn 1-800-772-1213 (pou moun 

ki pa tande oswa ki tande di, rele nan nimewo 

TTY nou a, 1-800-325-0778). Nou trete tout 

apèl yo avèk konfidansyalite. Nou ka reponn

kesyon espesifik yo, nan lè 7 dimaten jiska 

7 diswa, lendi pou vandredi. Nou kapab jwenn 

yon entèprèt pou w gratis ki pral pran telefòn 

la oswa ki kapab vini nan biwo lokal nou.Nou 

bay enfòmasyon tou nan yon sèvis telefòn 

otomatik ki fonksyone 24 èdtan pa jou. 

Nou vle asire tou ke ou resevwa bon jan 

enfòmasyon avèk jantiyès. Se pou rezon sa 

a genyen yon dezyèm reprezantan Sekirite 

Sosyal pou kontwole kèk apèl telefonik.

Social Security Administration

SSA Publication No. 05-10069-HC

How Work Affects Your Benefits (Haitian-Creole)

January 2008